বলিউডের হাইপ্রোফাইল বিয়ে নিয়ে গত ক’দিন ধরেই ক্রমে বেড়েছে মানুষের উৎসাহ। দীপিকা ও রণবীরের চার হাত এক হওয়ার মুহূর্তে ইতালির লেক কোমোর দিকে অনুসন্ধিৎসু নজর থাকছে তামাম ভারতের। প্রিয় স্টার জুটির বিয়ে সেলিব্রেট করতে সোশ্যাল মিডিয়ায় শুভেচ্ছা, অভিনন্দনেরও ঢল নামিয়েছেন অসংখ্য ফ্যান।

এই বিষয়ে অন্যান্য খবর

দীপিকা-রণবীরের বিয়েতে চমকে দেওয়া উপহার ফারহা খানের, রইল জীবনের চিহ্ন


সেলিব্রিটিরাও নানাবিধ শুভেচ্ছাবার্তা কিংবা দীপ-বীরের সঙ্গে তোলা সেলফি লটকেছেন ইনস্টাগ্রামে। তবে সবচেয়ে মজার বার্তাটি দিয়েছে কন্ডোম ব্র্যান্ড ডুরেক্স। দীপিকা ও রণবীরকে শুভেচ্ছা জানিয়ে তারা লিখেছে— ‘উই হ্যাভ গট ইউ কভার্ড, ফর অফিসিয়ালি পুটিং আ রিং অন ইট’।

We've got you covered. ;) #DeepVeer #DeepVeerKiShaadi pic.twitter.com/eRL4MnSEXC
— Durex India (@DurexIndia) November 14, 2018

বিবাহ উপলক্ষে কন্ডোম কোম্পানির তরফ থেকে এমন ‘দুষ্টু’ শুভেচ্ছাবার্তা আশ্চর্যের কিছু নয়। ডুরেক্সের সঙ্গে রণবীরের সম্পর্ক অনেক দিনের। তাদের বিজ্ঞাপনে তিনি কাজ করেছেন, ডুরেক্সের ব্র্যান্ড অ্যাম্বাস্যাডরও তিনি। সেই সম্পর্কের সৌজন্যেই সোশ্যাল মিডিয়ায় দেওয়া হয়েছে এমন অভিনন্দন।